CELEX: 32018R0349
Language: bg
Date: 2018-03-08 00:00:00
Title: Регламент за изпълнение (ЕС) 2018/349 на Комисията от 8 март 2018 година за изменение за 282-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

9.3.2018   
            
            
               BG
            
            
               Официален вестник на Европейския съюз
            
            
               L 67/28
            
         РЕГЛАМЕНТ ЗА ИЗПЪЛНЕНИЕ (ЕС) 2018/349 НА КОМИСИЯТА
   от 8 март 2018 година
   за изменение за 282-ри път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 1 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 са изброени лицата, групите и образуванията, обхванати от замразяването на финансови средства и икономически ресурси съгласно същия регламент.
            
         
               (2)
            
            
               На 6 март 2018 г. Комитетът по санкциите към Съвета за сигурност на Организацията на обединените нации реши да добави три вписвания в списъка на лицата, групите и образуванията, спрямо които следва да се прилага замразяването на финансови средства и икономически ресурси. Поради това приложение I към Регламент (ЕО) № 881/2002 следва да бъде съответно изменено.
            
         
               (3)
            
            
               За да се гарантира ефективността на мерките, предвидени в настоящия регламент, той следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 март 2018 година.
      
         
            За Комисията,
         
         
            от името на председателя,
         
         
            Началник на Службата за инструментите в областта на външната политика
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      
                  1)
               
               
                  В категорията „Физически лица“ се добавят следните вписвания:
                  
                              а)
                           
                           
                              
                                 „Salim Mustafa Muhammad Al-Mansur (известен също като: a) Salim Mustafa Muhammad Mansur Al-Ifri; б) Saleem Al-Ifri; в) Salim Mansur Mustafa; г) Salim Mansur; д) Hajji Salim Al-Shaklar). Дата на раждане: a) 20.2.1962 г.; б) 1959 г. Място на раждане: а) Багдад, Ирак; б) Tel Afar, провинция Ниневия, Ирак. Гражданство: иракско. Паспорт №: иракски номер A6489694, издаден на 2.9.2013 г. (валиден до 31.8.2021 г.). Национален идентификационен номер: a) Иракска национална карта за самоличност 00813602, издадена на 18.9.2011 г.; б) Иракско удостоверение за иракско гражданство 300397, издадено на 25.6.2013 г. Адрес: a) 17 Tamoz, Мосул, Ирак (предишен адрес); б) Tel Afar – Al-Saad, Мосул, Ирак (предишен адрес). Друга информация: физическо описание: цвят на косата: черен; цвят на очите: кафяв, нюанс „мед“; ръст: 170 cm; говори арабски език. Дата на определянето, посочено в член 7г, параграф 2, буква и): 6.3.2018 г.“
                              
                           
                        
                              б)
                           
                           
                              
                                 „Umar Mahmud Irhayyim Al-Kubaysi (известен също като: a) Umar Mahmud Rahim al-Kubaysi; б) Omar Mahmood Irhayyim Al-Fayyadh; в) Umar Mahmud Rahim; г) Umar Mahmud Rahim Al-Qubaysi; д) Umar Mahmud Al-Kubaysi Arhaym; е) Umar Mahmud Arhaym; ж) Omar Mahmood Irhayyim; з) Omar Mahmood Irhayyim Al-Fayyadh Al-Kobaisi; и) Umar al-Kubaysi). Дата на раждане: a) 16.6.1967 г.; б) 1.1.1967 г. Място на раждане: Al-Qaim, провинция Ал Анбар, Ирак. Гражданство: иракско. Паспорт №: иракски номер A4059346, издаден на 29.5.2013 г. в Багдад, Ирак (валиден до 27.5.2021 г.). Национален идентификационен номер: a) Иракска национална карта за самоличност 00405771, издадена на 20.5.2013 г. в Ирак; б) Иракско удостоверение за иракско гражданство 540763, издадено на 13.2.1984 г. Адрес: Al-Qaim, провинция Ал Анбар, Ирак. Друга информация: физическо описание: пол: мъж; цвят на косата: черен; ръст: 175 cm; говори арабски език. Дата на определянето, посочено в член 7г, параграф 2, буква и): 6.3.2018 г.“
                              
                           
                        
            
                  2)
               
               
                  В категорията „Юридически лица, групи и образувания“ се добавя следното вписване:
                  „Al-Kawthar Money Exchange (известно също като: а) Al Kawthar Co.; б) Al Kawthar Company; в) Al-Kawthar Hawala). Адрес: Al-Qaim, провинция Ал Анбар, Ирак. Друга информация: Стопанска дейност, свързана с обмен на валута; собственост на Umar Mahmud Irhayyim al-Kubaysi от средата на 2016 г. Създадено през 2000 г. с номер на лиценза 202, издаден на 17.5.2000 г. и оттеглен. Дата на определянето, посочено в член 7г, параграф 2, буква и): 6.3.2018 г.“